ПРОТОКОЛ № 44
от заседание на Комисия по дисциплинарните производства
на Висшия съдебен съвет,
проведено на 03 декември 2013 г.

Днес, 03 декември 2013 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЮЛИЯ КОВАЧЕВА
			ЯСЕН ТОДОРОВ
								МИХАИЛ КОЖАРЕВ										ГАЛЯ ГЕОРГИЕВА	
								МИЛКА ИТОВА
                                                                          СВЕТЛА ПЕТКОВА

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:

1. Заповед на Евгени Диков – и.ф. градски прокурор на Софийска градска прокуратура, с която, на основание чл. 327 от ЗСВ, е обърнато внимание на Яни Милев Костов – прокурор при Софийска градска прокуратура.

2. Заповед на Цветанчо Трифонов – председател на Районен съд гр. Козлодуй, с която на основание чл. 327 от ЗСВ, е обърнато внимание на Адриана Добрева – съдия в Районен съд гр.Козлодуй.

3. Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.11.2013 г. – 30.11.2013 г.

По дневния ред

1. ОТНОСНО: Заповед на Евгени Диков – и.ф. градски прокурор на Софийска градска прокуратура, с която, на основание чл. 327 от ЗСВ, е обърнато внимание на Яни Милев Костов – прокурор при Софийска градска прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приеме за сведение заповед № 2855/25.11.2013 г. на Евгени Диков – и.Ф. градски прокурор на Софийска градска прокуратура, с която, на основание чл. 327 от ЗСВ, е обърнато внимание на Яни Милев Костов – прокурор при Софийска градска прокуратура и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
1.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС, за сведение.

2. ОТНОСНО: Заповед на Цветанчо Трифонов – председател на Районен съд гр. Козлодуй, с която, на основание чл. 327 от ЗСВ, е обърнато внимание на Адриана Георгиева Добрева – съдия в Районен съд гр.Козлодуй.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение заповед № РД-80/30.10.2013 г. на Цветанчо Трифонов – председател на Районен съд гр. Козлодуй, с която, на основание чл. 327 от ЗСВ, е обърнато внимание на Адриана Георгиева Добрева – съдия в Районен съд гр.Козлодуй и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС, за сведение.

3. ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ, за периода 01.11.2013 г. – 30.11.2013 г.
			
		КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ, за периода 01.11.2013г. – 30.11.2013 г.

03.12.2013 г.			                   ПРЕДСЕДАТЕЛ: /П/
                                                                                                     ВАСИЛ ПЕТРОВ